De riehke mahn en den erme mahn Laahzarus
De riehke mahn en den erme mahn Laahzarus. (Luekas, 19-31)

   19 Doa woar ens ene riehke mahn, 

en dèè woar ummer geklèjd 

i puhrper en i fiehn liehne 

en dèè hólj jiëhderen daahg sjitterende fiëste.

20 En enen erme mahn, dèè Laahzarus hoosj,

haw zich biej de poahrt van dem nèèrgelag.

Hèè zoot óhnger de zjwèèhre 

21 en hèè hej gèèr zienen hóhnger gesjtild 

mit wat van den dùsj van de riehke veel. 

Mê niks doavahnne: 

De huenj keehmen aa zien zjwèèhre lekke. 

22 En noew góng ‘t zoëh, 

dat den erme mahn sjtórf 

en dat hèè doër de èhngele 

woërt eweggedraahge 

noa de sjoët van Abraham. 

En oohch de riehke sjtórf 

en woërt begraahve. 

23 En in de óhngerwelt sjloog dèè 

ónger sjrikkelike pîen zien oohgen op 

en zoog wiehd eweg 

Abraham mit Laahzarus tèènge zien hart aah.

 24 Doew begós hèè te ropen en zag: 

Vader Abraham, óntfermp uch uëver mich 

en sjikt Laahzarus, 

dat dèè den top van ziene vihnger 

in ’t waahter deuhp en mich de tóng verfrisj,

want ich wèèr gekwèèld 

in diej vlammen hiehje. 

25 Mê Abraham zag: Kèhndj, vergèèt neet,

dats doehw ’t good hùbs gad in die lèèhve

en Laahzarus zoë sjlech. 

En noehw wurt hèèh hiehj getruës 

en liejts doehw pîen. 

26 En dat is nog neet ahlle: 

Tùsjen ós en uch gaahp 

ene groëten aahfgróhndj, 

zoëdat diejgenige, 

diej van hiehj noa uch zowwe wille goahn, 

dat neet zowwe kènne 

en men oohch neet van doa noa ós 

kènt uëhverkóhmme. 

27 Doew zag hèèh: 

Da vroag ich uch, vaahder, dat ger hèùm 

noa ’t hoehs va mie vaahder sjik, 

28 want ich hùb vîef brèùsj; 

dat hèè hun geet waahrsjueje, 

doamit oohch ziehj 

neet op dees plaatsj terechkóhmme, 

woë ze gekwèèld zulle wèèhre. 

29 En Abraham zag: 

Ze hùbbe Moëzes en de profiëte. 

Doa mótte ze hèèr loehstere. 

30 Doew zag hèèh: Neeh, vader Abraham, 

mê es iëmes van de doë noa hun hèèhr geeht,

da zulle ze zich bekiëre. 

31 Mê Abrahan zag tèèngen hèùm: 

Es ze noa Moëzes 

en de profiëte neet loehstere, 

da zulle ze zich oohch neet loaten uëvertûege,

es iëmes van de doë opsjteeht.

Limburgish
Biehbel
Hoesloze teks
Mót nag bekeke waere